Breuil-Cervinia

Breuil-Cervinia, lyhyemmin Cervinia, on kylä Valtournenchen laaksossa Italian pohjoisosassa. Kylä sijaitsee kuuluisan Matterhornin juurella, sen lounaispuolella. Cervinian kylä on 2 000 – 2 050 metrin korkeudessa. Se kuuluu Valtournenchen kuntaan.

Talviurheilukeskus 
Cervinia on Alppien korkeimmalla sijaitsevia hiihtokeskuksia. Yhdessä sveitsiläisen Zermattin kanssa se muodostaa ison hiihtoalueen, jonka korkein alue on Klein Matterhornin ympärillä. Cervinian puolen laskettelurinteiden korkeusero on parhaimmillaan lähes 2 400 metriä, Gobba Di Rollinilta (3 899 metriä) Valtornencheen (1 524 metriä). Rinteen pituudeksi voidaan määritellä jopa 22 kilometriä.

Hiihdon jälkeiseen aikaan Cerviniassa on tarjolla muun muassa keilausta, luistelua sekä elokuvateatteri. Koska kylä sijaitsee Alppien eteläisellä puolella, aurinko paistaa ja lämpötila nousee suhteellisen korkealle talvellakin.

Lähteet 

 Cervinia.it

Viitteet

Aiheesta muualla

Italian talviurheilukeskukset
Italian kylät
Aostanlaakso